Nuair a tháinig Obama i gcúmhacht ceithre bliana ó shin bhí eacnamaíocht Mheiriceá ag cúlú agus bhí jabanna á gcailleadh ar fud na tíre. Chuir Obama na billiúin dollar isteach san eacnamaíocht sin ó shin, ach fós is go mall atá sé ag teacht chuige féin. Mar gheall ar sin is go righin réidh atá cúrsaí fostaíochta i gcónaí. Tá thart ar 8% de dhaonra oibre na tíre as obair i gcónaí agus sin céadchodán ard i Meiriceá. Is maith le Meiriceánaigh a bheith ag saothrú an dollar, mar sin é an rud a chleacht an chine gheal thall ansin ar aon bhealach. Féach ar ár muintir féin a chuaigh anonn. Nach minic go raibh dhá jab acu agus b’fhéidir an tríú ceann ag an deireadh seachtaine ag baint plásóga féir agus ag tabhairt aire do ghairdíní.